I alt 408 bilister har siden i går morges fået hjælp af Falck til at komme fri af snemasserne i det nordjyske. Det var især i Himmerland og det østlige Himmerland, at bilisterne havde problemer. Her til morgen venter fem bilister stadig på at få deres biler fri. Det fortæller Peter Frandsen, daglig Leder hos Falck Nordjylland. Der har været fuld bemanding på alle Falck-køretøjer hele natten, og hertil morgen er et nyt frisk hold mødt ind. Og der ér god grund til at være opmærksom i trafikken igen i dag. Der er is- og sneglatte veje i Hjørring og Mariagerfjord Kommune, mens der er pletvis is- og sneglatte veje i resten af Nordjylland. Vejrudsigten lover yderligere snebyger i dag samt fygning.

Referat:
Dagen i går og natten til i dag har været rygende travl for Falck i Nordjylland. Hertil morgen er der igen is - og sneglatte veje.